CELEX: 32022D0178
Language: bg
Date: 2022-02-08 00:00:00
Title: Решение (ЕС) 2022/178 на Съвета от 8 февруари 2022 година за отмяна, от името на представителите на правителствата на държавите членки, заседаващи в рамките на Съвета, на Решение (ЕС) 2016/394

10.2.2022   
               
               
                  BG
               
               
                  Официален вестник на Европейския съюз
               
               
                  L 29/8
               
            
         РЕШЕНИЕ (ЕС) 2022/178 НА СЪВЕТА
         от 8 февруари 2022 година
         за отмяна, от името на представителите на правителствата на държавите членки, заседаващи в рамките на Съвета, на Решение (ЕС) 2016/394
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (1), с последните му изменения, и по-специално член 96, параграф 2, буква а), четвърта алинея от него,
         като взе предвид Вътрешното споразумение между представителите на правителствата на държавите членки, заседаващи в рамките на Съвета, относно мерките, които трябва да се вземат и процедурите, които трябва да се следват за изпълнение на Споразумението за партньорство АКТБ—ЕО (2), и по-специално член 3 от него и приложението към него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Консултациите с Република Бурунди съгласно член 96 от Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г., с последните му изменения, бяха приключени с Решение (ЕС) 2016/394 на Съвета (3). По предложение на Комисията в съгласие с върховния представител на Съюза по въпросите на външните работи и политиката на сигурност (наричан по-нататък „ВП“) бяха предприети подходящи мерки, които се съдържат в приложението към посоченото решение.
                  
               
                     (2)
                  
                  
                     Като цяло мирният политически процес в резултат на общите избори през май 2020 г. даде нова надежда на населението на Бурунди и разкри възможности за Бурунди и за отношенията на държавата с нейните партньори.
                  
               
                     (3)
                  
                  
                     Оттогава Съюзът отчита положителните промени, направени от правителството на Бурунди, по отношение на правата на човека, доброто управление и принципите на правовата държава, както и ангажиментите, поети в неговата пътна карта („feuille de route“), за по-нататъшни подобрения в тези области.
                  
               
                     (4)
                  
                  
                     Беше съставено правителство, ангажирано с провеждането на реформите, необходими за развитието и стабилността на страната, и беше постигнат напредък по изпълнението на ангажиментите, предвидени в Решение (ЕС) 2016/394.
                  
               
                     (5)
                  
                  
                     Според оценката на Комисията, в съгласие с ВП, основанията за приемането на Решение (ЕС) 2016/394, изложени в същото решение, вече не са относими. Поради това посоченото решение следва да бъде отменено от името на представителите на правителствата на държавите членки, заседаващи в рамките на Съвета, по въпроси от компетентността на държавите членки.
                  
               
                     (6)
                  
                  
                     Продължават да са налице трайни предизвикателства в областите на правата на човека, доброто управление и принципите на правовата държава, като е необходим по-нататъшен напредък от страна на органите на Бурунди, включително чрез изпълнението на пътната карта, в рамките на текущия политически диалог между ЕС и Бурунди.
                  
               
                     (7)
                  
                  
                     Бурунди продължава да бъде неустойчива държава и властите се нуждаят от подкрепата на международните партньори при изпълнението на програмата за реформи и дневния ред за развитие на държавата.
                  
               
                     (8)
                  
                  
                     Съюзът и държавите членки, заедно с други международни партньори, следва да подкрепят настоящите усилия на органите на Бурунди за стабилизиране и укрепване на демократичните институции, за насърчаване на правата на човека, доброто управление и принципите на правовата държава, както и за изпълнение на ангажиментите, поети в пътната карта за по-нататъшни подобрения в тези области,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ЕС) 2016/394 се отменя от името на представителите на правителствата на държавите членки, заседаващи в рамките на Съвета, по въпросите от компетентността на държавите членки.
         
         
            Член 2
            Комисията уведомява Бурунди от името на представителите на правителствата на държавите членки, заседаващи в рамките на Съвета, за отмяната на Решение (ЕС) 2016/394.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 8 февруари 2022 година.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  ОВ L 317, 15.12.2000 г., стр. 3.
         
            (2)  ОВ L 317, 15.12.2000 г., стр. 376.
         
            (3)  Решение (ЕС) 2016/394 на Съвета от 14 март 2016 г. за приключване на процедурата на консултации с Република Бурунди съгласно член 96 от Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна (ОВ L 73, 18.3.2016 г., стр. 90).